

## Bilješke uz financijske izvještaje

Javne ustanove Nacionalni park Brijuni

# za razdoblje od 01. siječnja – 31. prosinca 2022. godine

Brijuni, siječanj 2023.

**U V O D**

Javna ustanova Nacionalni park Brijuni osnovana je s ciljem zaštite, promicanja, održavanja i prezentiranja osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko-turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Osnovna djelatnost Ustanove je :

1. djelatnost zaštite, održavanja i promicanja (prezentacija) kulturne i prirodne baštine na području Nacionalnog parka Brijuni, a koja se obavlja i organizira sukladno propisima o zaštiti prirode, o zaštiti spomenika kulture i propisima o muzejskoj djelatnosti,
2. ugostiteljsko-turistička djelatnost, čiji je krajnji cilj također u funkciji zaštite kulturne i prirodne baštine Nacionalnog parka

Primarna neprofitna djelatnost Ustanove je zaštitna djelatnost s opredjeljenjem da se pri obavljanju ugostiteljsko-turističke djelatnosti mora poštivati granica opterećenja kapaciteta da se ne bi ugrozile neprocjenjive prirodne, kulturne i povijesne vrijednosti, sve aktivnosti Ustanove u razdoblju od siječnja do prosinca 2022. godine bile su usmjerene ka realizaciji primarnih zadataka zaštite i očuvanja prirodnih, kulturnih i povijesnih dobara sve u skladu s Planom upravljanja i Godišnjim programom zaštite, održavanja i promicanja Nacionalnog parka Brijuni.

Temeljni oblici ustrojstva i načina rada Ustanove su odjeli u kojima se obavljaju funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* **Ured ravnatelja**
* **Odjel stručnih poslova zaštite, održavanja, očuvanja i korištenja Nacionalnog parka**
* odsjek stručnih poslova za zaštitu i edukaciju
* odsjek za zaštitu biljnih vrsta
* odsjek za zaštitu životinjskih vrsta
* odsjek za zaštitu kulturnih dobara
* **Odjel čuvara prirode**
* **Odjel za hotelijesrtvo**
* odsjek za hotelski smještaj
* odsjek za ugostiteljstvo
* odjeljak kuhinje
* odjeljak usluživanja
* **Odjel za posjećivanje, sport i rekreaciju**
* Odsjek za izlete
* Odsjek za sport i rekreaciju
* **Odjel za promidžbu i prodaju**
* **Odjel za financijsko računovodstvene poslove i nabavu**
* odsjek za financijsko računovodstvene poslove
* odsjek za javnu nabavu
* **Odjel za održavanje i prijevoz**
* odsjek za održavanje objekata i opreme
* odsjek za interni prijevoz
* **Odjel za sigurnost i zaštitu na radu**
* **Odjel za pravne, kadrovske i opće poslove**
* **Odjel za pripremu i provedbu projekata.**

Pregled ostvarenih rezultata poslovanja Javne ustanove Nacionalni park Brijuni za razdoblje od siječnja do prosinca 2022. godine iskazan je u nastavku Bilješki uz financijske izvještaje.

**BILJEŠKE UZ FINANCIJSKE IZVJEŠTAJE**

**JAVNE USTANOVE NACIONALNI PARK BRIJUNI**

**ZA RAZDOBLJE SIJEČANJ - PROSINAC 2022. GODINE**

**Bilješka br. 1.: Osnova sastavljanja bilješki**

Financijski izvještaji Ustanove za razdoblje od siječnja do prosinca 2022. godinu sačinjeni su sukladno odredbama Pravilnika o proračunskom računovodstvu i Računskom planu te Pravilnika o financijskom izvještavanju u proračunskom računovodstvu.

**Bilješka br. 2.: Bilješke uz Izvještaj o prihodima i rashodima u 2022. godini**

**Bilješka br. 2.1. - Prihodi poslovanja**

U financijskim izvještajima Javne ustanove Nacionalni park Brijuni prihodi poslovanja su, sukladno članku 20. Pravilnika o proračunskom računovodstvu i Računskom planu, priznati temeljem modificiranog načela nastanka događaja u onom izvještajnom razdoblju u kojem su postali raspoloživi i mjerljivi.

Javna ustanova “Nacionalni park Brijuni” u razdoblju siječanj-prosinac 2022. godine ostvarila je ukupni prihod u iznosu od 88.419.243 kn što je za 0,1% manje od ostvarenih ukupnih prihoda u 2021. godini.

U razdoblju od siječnja do prosinca 2022. godine Ustanova je ostvarila 87.887.757 kn prihoda od poslovanja što je za 1,14% manje u odnosu na ostvarene u 2021. godini. Ostvarena je slijedeća struktura prihoda poslovanja:



**Šifra 63**

#### Pomoći iz inozemstva i od subjekata unutar općeg proračuna

Prihodi iskazani na šifri 63 u iznosu od 9.384.973,17 kn odnose se na:

* sredstva primljena vezano za provedbu projekta Interreg program Mediteran 2014. – 2020 g. u iznosu od 807.718,61 kn za tekuće pomoći i 2.144,87 kn za za kapitalne pomoći
* sredstva primljena vezano za provedbu projekta Konkurentnost i kohezija 2014 – 2020 mjera 6c2 – „Povećanje atraktivnosti, edukativnog kapaciteta i održivog upravljanja odredištima kulturne baštine pod nazivom „Novo ruho Brijuna“ u iznosu od 1.461.379,76 kn za tekuće pomoći i 3.499.976,62 kn za kapitalne pomoći
* sredstva primljena od strane Fonda za zaštitu i energetsku učinkovitost koja se odnose na refundaciju prihvatljivih troškova nastalih temeljem provedbe projekta Konkurentnost i kohezija 2014 – 2020. te ostalih odobrenih projekata i to 540.633,75 kn za nadoknadu tekućih troškova i 2.672.891,02 kn za nadoknadu kapitalnih troškova
* sredstva primljena od HZMO-a, HZZ-a I HZZO-a odnose se na potpore isplaćene za Mjeru stalni sezonac u iznosu od 33.241,59 kn
* Tekuće pomoći odnosno prijenosi između proračunskih korisnika iskazane su u iznosu od ukupno 366.986,95 kn, a odnose se na tekuće prijenose između proračunskih korisnika istog proračuna i to od Agencije za plaćanje u poljoprivredi, ribarstvu i ruralnom razvoju u iznosu od 35.097,24 kn kao tekući prijenosi i 331.889,71 kn tekuće prijenose između proračunskih korisnika istog proračuna temeljem prijenosa EU sredstava.

**Šifra 64**

**Prihodi od imovine**

Prihodi od imovine iskazani u ukupnom iznosu od 382.046,22 kn odnose se na sljedeće stavke prihoda:

* Kamate na oročena sredstva i depozite po viđenju u iznosu od 558,18 kn
* Prihode od pozitivnih tečajnih razlika u iznosu od 381.488,04 kn

Iskazani prihodi od imovine veći su u odnosu na ostvarene 2021. godine za 2.018% što je najvećim dijelom rezultat ostvarenja pozitivnih tečajnih razlika po uplatama kupaca tijekom 2022. godine i nerealiziranih tečajnih razlika kumularnih kroz godine, dok su kamate na depozite po viđenju ostvarene na nivou 2021. godine.

**Šifra 65**

**Prihodi po posebnim propisima**

Prihodi po posebnim propisima ostvareni su u ukupnom iznosu od 27.361.656,15 kn odnose se na sljedeće stavke:

* refundacije od osiguravajućeg društva u iznosu od 208.831,21 kn
* refundacije za lučku pristojbu u iznosu od 280.146,11 kn
* prihode od obavljanja izletničke djelatnosti ostvarene u ukupnom iznosu od 26.872.678,83 kn i kao takvi veći su za 43% u odnosu na ostvarenje prethodne godine iz razloga što su u 2022. godini ponovno omogućena putovanja u odnosu na prethodnu godinu kada su zbog pandemije izazvane virusom Covid 19 bila ograničena. Povećanju broja posjetitelja pridonijelo je i povećanje broja turista u regiji i otvaranje novih programa i mogućnosti boravka na otoku.

**Šifra 66**

**Prihodi od prodaje proizvoda i robe te pruženih usluga i prihodi od donacija**

Prihodi od prodaje proizvoda i roba te pruženih usluga i prihodi od donacija ostvareni su u ukupnom iznosu od 44.145.541,07 kn i odnose se na sljedeće stavke prihoda:

* Prihodi od prodaje roba i suvenira u suvenirnicama Ustanove u ukupnom iznosu od 336,00 kn, što je u raznini ostvarenih u 2021. godini, budući da su suvenirnice Ustanove dane u najam te se iskazani prihod odnosi na prodaju preostalih zaliha robe.
* Prihodi od prodaje trgovačke robe (sladoledi, cigarete i sl.) na šankovima Ustanove u iznosu od 615.614 kn što je za 16,88% više od prethodne godine iz razloga što je povećana potražnja za navedenom trgovačkom robom posljedica povećanog broja gostiju i posjetitelja parka.
* Prihodi od pruženih hotelijerskih usluga u iznosu od 43.426.159 kn, od kojih se 17.393.001 kn odnosi na prihode od smještaja, 10.426.594 kn na prihode od ugostiteljskih usluga, prihode od sporta u iznosu od 8.102.686 kn, prihode od veza broda 2.538.801 kn, te ostalih prihoda u iznosu od 4.965.077 kn. Prihodi od pruženih hotelijerskih usluga veći su u odnosu na ostvarene u 2021. godini za 4,89% odnosno 2.023.386 kn.
* Prihode od pruženih ostalih usluga ostvarene u iznosu od 4.965.077 kn čine usluge od iznajmljivanja prostora za postavljene bankomate, usluge od pruženih koncesija za oplovljavanje odnosno turističko posječivanje plovilima, prihodi od naplaćenih naknada za ronilačke zarone, prihodi od pruženih usluga prijevoza, prihodi od usluga lova i prihodi od ostalih usluga ostvareni su u ukupnom iznosu od 1.848.407 kn koji su veći u odnosu na ostvarene u 2021. godini za 16%prvenstveno zbog povećanja prihoda od koncesija.
* Prihodi od pruženih usluga MORH-u i Državnim nekretninama u iznosu od 1.483.366 kn što je više od ostvarenja 2021 godine iz razloga zbog povećanja cijena energenata u odnosu na njihovu cijenu u 2021. godini.
* Prihodi od donacija ostvareni su u ukupnom iznosu od 103.433 kn i to tekuća donacija u iznosu 50.000 kn i kapitalnih donacija u ukupnom iznosu od 53.433 kn. Tekuća donacija u iznosu od 50.000 kn odnosi se na primljena sredstva namjenjena za pokriće troškova organizacije manifestacije „100 godina golfa na Brijunima“. Kapitalne donacije dobivene od fizičkih osoba čine donacije za safari park 28.000 kn, oprema za hotelijerstvo u vrijednosti 1.800 kn, te donirana umjetnička djela ukupne vrijednosti 25.633 kn.

**Šifra 67**

**Prihodi iz nadležnog proračuna**

Prihodi iz nadležnog proračuna odnose se na primljena sredstva od nadležnog Ministarstva gospodarstva i održivog razvoja u ukupnom iznosu od 6.400.000 kn za pokriće tekućih materijalnih troškova u iznosu od 4.400.000 kn i troškova plaća zaposlenika u iznosu od 2.000.000 kn, i manji su za 20% u odnosu na ostvarene 2021. godine kada su ostvareni u u iznosu od 8.000.000 kn.

**Šifra 68**

**Ostali prihodi**

Ostali prihodi ostvareni su u ukupnom iznosu od 213.540,75 kn koja se odnose na naplatu mandatnih kazni u iznosu od 78.000 kn , prihode od sponzorstva u iznosu od 18.348, prihode po otpisu elaborata u iznosu od 39.525 kn te ostalih nespomenutih prihoda u iznosu od 77.668 kn.

**Bilješka br. 2.2. - Rashodi poslovanja**

Za razliku od prihoda poslovanja, a sukladno odredbama Pravilnika o proračunskom računovodstvu i Računskom planu, rashodi poslovanja priznati su temeljem nastanka poslovnog događaja i neovisno o plaćanju.

Ustanova je u razdoblju od siječanja do prosinca 2022. godini ostvarila ukupne rashode u iznosu od 73.838.790 kn koje čine rashodi poslovanja u iznosu od 69.197.800 kn te rashodi za nabavu nefinancijske imovine u iznosu od 4.640.990 kn. Ostvareni ukupni rashodi manji su u odnosu na ostvarenje 2021. godine za 18,51% odnosno za 16.771.008. Ustanova je u 2021. godini imala znatno veće rashode za nabavu nefinancijske imovine u okviru provedbe projekta Brijunsko novo ruho, kako je projekt je završen u 2021. godini Ustanova je u 2022. godini ostvarila znatno manje rashode za nabavu nefinancijske imovine u ukupnom iznosu od 4.640.990 kn. Rashodi za nabavu nefinancijeske imovine manji su u odnosu na ostvareno u 2021. godini za 85,93% odnosno 28.345.866 kn. Rashodi poslovanja veći su u odnosu na ostvarenje 2021. godine za 20,09% odnosno za 11.574.858 kn.

Ostvareni rashodi poslovanja slijedeće su strukture:



**Šifra 31**

**Rashodi za zaposlene**

Rashodi za zaposlene ostvareni su u ukupnom iznosu od 33.810.863 kn i odnose se na:

* Isplaćene plaće za redovan rad u iznosu od 25.977.541 kn
* Isplaćene plaće za prekovremeni rad u iznosu od 515.285 kn
* Ostale rashode za zaposlene u iznosu od 3.028.218 kn
* Ukupno isplaćene doprinose u iznosu od 4.289.819 kn

Ukupno ostvareni rashodi za zaposlene veći su za 23% u odnosu na isto razdoblje prethodne godine. Do povećanja plaća došlo je iz razloga povećanja broja zaposlenika tijekom turističke sezone u odnosu na 2021. poslovnu godinu, povećanja osnovice plaća za 4% od 01.05.2022. i 6% od 01.10.2022. kao i primjene novog Kolektivnog ugovora za Javnu ustanovu Nacionalni park Brijuni.

**Šifra 32**

**Materijalni rashodi**

U strukturi ostvarenih materijalnih rashoda od 34.446.485 kn evidentirane su slijedeće skupine troškova:

* Naknade troškova zaposlenima u iznosu od 1.673.020 kn koje su veće za 16,56% u odnosu na ostvarenje prošle godine. Naknade troškova zaposlenima čine troškovi za službena putovanja u iznosu od 287.072 kn, naknade za prijevoz u iznosu od 1.205.663 kn i stručno usavršavanje zaposlenika u iznosu od 180.285 kn.
* Rashodi za materijal i energiju ostvareni su u iznosu od 14.468.034 kn i veći su za 3.754.588 kn u odnosu na ostvarenje 2021. godine i manji za 2.738.667 u odnosu na plan 2022. godine.

Povećanje rashoda za materijal i energiju ostvareno je u stavkama troškova nabave uredskog materijala i ostalog materijala za 308.501 kn, troškova materijala i sirovina za 607.966 kn, odnosno 14,53% radi ostvarenja većeg broja noćenja, a samim time i prihoda od prodaje ugostiteljskih usluga (hrane i pića), ali i općeg rasta cijena na tržištu. Troškovi energije ostvareni su u iznosu od 5.697.608 kn i veći su u odnosu na prošlu godinu za 1.915.922 kn, odnosno 50,66%. Troškovi materijala i dijelovi za tekuće i investicijsko održavanje ostvareni su u iznosu od 1.740.173 kn i veći su za 435.346 kn, odnosno 33,36% u odnosu na prošlu godinu. Troškovi nabave sitnog inventara i auto guma ostvareni su u iznosu od 499.315 kn i veći su za 243.214 kn, odnosno 94,97% u odnosu na prethodnu godinu. Troškovi nabave radne i zaštitne odjeće ostvareni su u iznosu od 465.555 kn i veći su u odnosu na prošlogodišnje za 243.639 kn, odnosno 109,79% kao posljedica porasta broja zaposlenih tijekom turističke sezone.

* Rashodi za usluge u iznosu od 15.008.978 kn na razini su ostvarenih u 2021. godini.

Najznačajnije stavke rashoda za usluge odnose se na:

- usluge tekućeg i investicijskog održavanja koje su ostvarene u iznosu od 6.882.748 kn i veće su za 13,66%, odnosno za 827.022 kn u odnosu na prethodnu godinu. Najveći iznos odnosi se na održavanje građevinskih objekata koje iznosi ukupno 3.304.561 kn, usluge tekućeg i investicionog održavanja postrojenja i opreme u iznosu od 2.410.371 kn te na održavanje prijevoznih sredstava koje iznosi 965.275 kn. Održavanje građevinskih objekata odnose se na ulaganja u završetak obnove vile Dubravke, sanaciju mosta kod vile Dubravke, radove zamjene krova hotela Fažana i objekta čuvaonice na otoku Veliki Brijun, djelomičnu promjenu stolarije objekt Istra – Neptun te druga manje značajna ulaganja u građevinske objekte.

Pojedinačno najveći troškovi vezano za održavanje opreme odnose se na troškove zamjene toplovoda na otoku Veliki Brijun u iznosu od 1.366.763 kn, dok se značajni troškovi održavanja prijevoznih sredstava odnose na troškove remonta i dodatnih radova m/t Supin u iznosu od 232.715, remonta i održavanja plovila nadzora u ukupnom iznosu 122.753 kn te na servise ostalih plovila, vlakova, elektromobila i ostalih nenavedenih prijevoznih sredstava u iznosu od 609.807 kn.

- rashodi za komunalne usluge ostvareni su u iznosu od 2.007.092 kn i kao takvi porasli su za 6,10 % odnosno za 115.319 kn u odnosu na prethodnu godinu, a odnosi se na povećane rashode za komunalni odvoz smeća s otoka.

- rashodi za zdravstvene usluge ostvarene su u iznosu od 189.601 kn i veće su za 31,88%, odnosno 45.837 kn u odnosu na prethodnu godinu.

- rashodi za računalne usluge ostvarene su u iznosu od 1.090.850 kn i veće su za 15,24%, odnosno za 144.289 kn radi povećanih rashoda na dogradnji softwera koje Ustanova koristi za elektronsku prodaju i naplatu ulaznica kao i zbog uvođenja novih modula.

* Naknade troškova osobama izvan radnog odnosa manje su u odnosu na prethodnu godinu i iznose 43.107 i odnose se uglavnom na isplatu naknada vezano za nastale troškove službenih putovanja vanjskih suradnika u sklopu provedbe projekata.
* Ostali nespomenuti rashodi poslovanja ostvareni su u iznosu od 3.253.346 kn i veći su za 41,14%, odnosno za 948.217 kn u odnosu na prošlu godinu. Povećanje ostalih nespomenutih rashoda odnosi se na troškove pristojbi i naknada koji bilježe porast od 46,42% odnosno 127.399 kn u odnosu na prethodnu godinu, dok su ostali troškovi kao rashodi reprezentacije, provizije za kreditne kartice, premije osiguranja, članarine i pristojbe te naknade ostvarene u manjim iznosima ili na nivou prethodne godine.

**Šifra 34**

**Financijski rashodi**

Financijski rashodi Ustanove evidentirani su u ukupnom iznosu od 115.952 kn i na razini su ostvarenih u 2021. godini, a čine ih rashodi za bankarske usluge i usluge platnog prometa, negativne tečajne razlike i zatezne kamate.

**Šifra 36**

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna ostvarene su u iznosu od 804.100 kn i odnose se na 3% ostvarenih prihoda od obavljanja posjetiteljske djelatnosti koji su temeljem Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017) tijekom godine uplaćeni u državni proračun na izdvojeni izvor sredstava pod nazivom Zajednička sredstva parkova Hrvatske. Iznos uplaćenih sredstava veći je u odnosu na prethodnu godinu iz razloga povećanja Prihoda od izleta u odnosu na prethodnu godinu.

**Šifra X001 – Višak prihoda poslovanja**

**Šifra 92211 -Višak / manjak prihoda poslovanja – preneseni**

U okviru šifre X001 u koloni prethodne godine, iskazan je višak prihoda poslovanja u iznosu od 31.281.830,26 kn. Nakon obvezne korekcije poslovnog rezultata provedene temeljem članka 82. Pravilnika o proračunskom računovodstvu u 2021. godini u iznosu od 13.984.585,73 kn te prenesenog viška prihoda iz prethodnih godina odnosno iz 2020.g. u iznosu od 1.454.633 kn ostvareni rezultat od poslovanja 2021. godine bio je u konačnici pozitivan i iznosio je 18.751.877,53 kn. Navedeni iznos ostvarenog rezultata poslovanja iz 2021. godine od 18.751.877,53 kn naveden je u okviru AOP-a 241 bilance Ustanove u koloni prethodne godine te istovremeno iskazan u okviru šifre 92211 obrasca PR-RAS-a tekuće godine kao preneseni višak prihoda poslovanja iz prethodne godine.

**Bilješka br. 2.3. – Prihodi i rashodi od nefinancijske imovine**

U financijskim izvještajima za razdoblje od siječnja do prosinca 2022. godine rashodi za nabavku nefinancijske imovine Ustanove evidentirani su u skladu sa odredbama Pravilnika o proračunskom računovodstvu i Računskom planu i u cjelosti priznati u trenutku nabavke.

**Šifra 72**

**Prihodi od prodaje proizvedene dugotrajne imovine**

Prihodi od prodaje nefinancijske imovine u razdoblju od siječnja do prosinca 2022. godine ostvareni su u ukupnom iznosu od 531.486 kn i odnose se na prodaju osnovnog stada u iznosu od 46.486 kn te 485.000 kn na prihode od prodaje prijevoznih sredstava, odnosno prodaje rashodovanog vlaka. Isti su veći za 56,9%% odnosno za 192.845 kn u odnosu na ostvarene u 2021. godini.

**Šifra 4**

**Rashodi za nabavu nefinancijske imovine**

Rashodi za nabavu nefinancijske imovine iskazani su u ukupnom iznosu od 4.640.990 kn i znatno su manji u odnosu na prethodnu godinu kada su iznosili 28.977.918 kn. Njih čine rashodi za nabavu proizvedene dugotrajne imovine ostvarene u iznosu od 4.243.832 kn i manji su za 9.977.234 kn u odnosu na ostvarenje 2021. godine i rashodi za dodatna ulaganja na nefinancijskog imovini koji su ostvareni u iznosu od 397.158 kn i manji su za 14.359.694 kn u odnosu na ostvarene u 2021. godini.

Rashodi nefinancijske imovine odnose se na sljedeće stavke rashoda:

* Rashodi za nabavku i izgradnju poslovnih objekata koji iznose 141.235 kn.
* Rashodi za nabavku postrojenja i opreme u iznosu od 2.874.222 kn veći su u odnosu na prethodnu godinu za 1%. Od ukupno iskazanih rashoda najviše se ulagalo u uređaje, strojeve i opremu za ostale namjene u iznosu od 964.547 kn, za uredsku opremu 273.259 kn, komunikacijsku opremu 423.052 kn, opremu za održavanje i zaštitu 932.685 kn , instrumente i uređaje 233.088 kn
* Rashodi za nabavku prijevoznih sredstava u iznosu od 1.182.743 kn odnose se na novonabavljena prijevozna sredstva u cestovnom prometu, traktor, bicikle, električne mopede, radno i teretno te osobno vozilo.
* Rashodi za nabavku osnovnog stada u iznosu od 22.000 kn odnose na nabavu jelena, u svrhu obnove životinjskog fonda nacionalnog parka.
* Ulaganja u knjige, umjetnička djela i ostale izložbene vrijednosti u ukupnom iznosu od 23.633 kn i sva se odnose na Ustanovi donirana umjetnička djela (slike, skulpture).

Rashodi za dodatna ulaganja na nefinancijskoj imovini ostvareni su u iznosu od 397.158 kn i znatno su manji u odnosu na ostvareno u 2021. godini, kada smo imali značajne troškove dodatnih ulaganja na građevinskim objektima na otoku Mali Brijun u okviru projekta „Novo ruho Brijuna“. Rashodi za dodatna ulaganja na građevinskim objektima u 2022. godini odnose se na troškove završetka ulaganja u obnovu i opremanje vile Dubravke ,dok se dodatna ulaganja na postojenjima i opremi odnose na rashode za unaprijeđenje pristupa internetu na lokacijama vila Lovorke, Dubravke i Primorke.

**Šifra 9222 -Manjak prihoda od nefinancijske imovine – preneseni**

**Šifra Y006 – Višak prihoda i primitaka raspoloživ u sljedećem razdoblju (kolona prethodne godine)**

U okviru konta 92222 iskazan je iznos od 66.882.425,02 kn, a koji se odnosi na:

* Preneseni manjak od nefinancijske imovine iz prethodne godine u iznosu od 64.581.906,87 kn.

Iznos od 64.581.906,87 kn razlikuje se u odnosu na iznos od 46.137.354,93 kn koji je iskazan na šifri obrasca Y006 u koloni prethodne godine. Naime, iznos od 45.830.029,34 kn odnosi se na preneseni manjak od prethodne godine ali iz cjelokupnog poslovanja od čega je iznos od 18.751.877,53 kn knjižen kao negativan rezultat nefinancijske imovine, a iznos od 64.581.906,87 kn kao pozitivan rezultat od poslovanja što zajedno iznosi navedenih 46.137.354,93 kn

* obračunatu godišnju amortizaciju knjiženu direktno na kontu 92222 u iznosu od 2.300.518,15 kn

Navedeni iznos obračunate amortizacije odnosi se samo na amortizaciju one dugotrajne imovine Ustanove čija nabavna vrijednost prilikom nabavke nije teretila rashode poslovanja.

Naime, budući da je Ustanova, kako je to već ranije i istaknuto, do 31.12.2012. godine vodila knjigovodstvo sukladno Uredbi o računovodstvu neprofitnih organizacija nabavna vrijednost dugotrajne materijalne imovine nije teretila rashode Ustanove u trenutku nabavke već kroz obračun amortizacije koji je vršen tijekom korisnog vijeka trajanja imovine.

Međutim, prelaskom na proračunsko računovodstvo pojavio se problem knjiženja neotpisanog dijela dugotrajne materijalne imovine budući da sukladno Pravilniku o proračunskom računovodstvu amortizacija ne tereti rashode Ustanove već umanjuje izvore financiranja.

Kako bismo obračun amortizacije mogli knjižiti sukladno Pravilniku o proračunskom računovodstvu, za iznos preostale neotpisane vrijednosti one dugotrajne imovine za čiju nabavu nisu terečeni rashodi Ustanove na dan 01.01.2013. povećani su izvori financiranja uz istovremeno odobrenje konta 1911 – Rashodi budućih razdoblja u iznosu od 121.990.099 kn.

Nakon provedenog godišnjeg obračuna amortizacije za iznos amortizacije se umanjuje iskazani saldo na kontu 1911 uz istovremeno povećanje dugovne strane konta 92222 – Manjak prihoda od nefinancijske imovine čime se za iznos godišnjeg obračuna amortizacije direktno tereti poslovni rezultat Ustanove.

Naime, da je Ustanova nastavila knjiženje sukladno Uredbi o računovodstvu neprofitnih organizacija iznos od 121.990.099 kn teretio bi poslovni rezultat tijekom korisnog vijeka imovine i stoga je donesena Odluka da se poslovni rezultat Ustanove i dalje umanjuje za godišnji iznos amortizacije jer bi u protivnom poslovni rezultat Ustanove bio krivo iskazan budući da nabavka ove imovine nikada ne bi teretila poslovni rezultat Ustanove.

Kako računski plan proračuna, sukladno Pravilniku proračunskog računovodstva, nema predviđen konto za knjiženje obračunate amortizacije navedeni iznos proknjižen je direktno na konto 92222 – Manjak prihoda od nefinancijske imovine i kao takav iskazan u obrascu PR-RAS na šifri obrasca 92222.

Međutim, treba istaknuti da se poslovni rezultat ne tereti za cjelokupni iznos obračunate amotizacije nego samo za iznos amortizacije onih sredstava čija nabavna vrijednost nije teretila rashode Ustanove tijekom nabavke.

Naime, kako su dana 01.01.2008. godine stupile na snagu izmjene Uredbe o računovodstvu neprofitnih organizacija upravo vezano za promjenu načina knjiženja obračunate amortizacije Ustanova je i do 31.12.2012. ukupno obračunatu amortizaciju djelila u tri grupe ovisno o tome da li je nabavna vrijednost imovine teretila poslovni rezultat u trenutku nabavke

* 1. grupa – amortizacija za sredstva nabavljenja do 31.12.1999. godine
* 2. grupa – amortizacija za sredstva nabavljena u periodu od 01.01.2000. – 31.12.2007. godine
* 3. grupa – amortizacija za sredstva nabavljena u periodu od 01.01.2008. – 31.12.2012. godine

U skladu sa navedenim, prethodnih je godina amortizacija za 1. i 3. grupu knjižena na teret rashoda Ustanove budući da u trenutku nabavke te imovine nije terećen poslovni rezultat dok je 2. grupa amortizacije knjižena samo na teret izvora budući da je u periodu od 01.01.2000. do 31.12.2007. godine odnosno dodonošenja izmjena Uredbe dana 01.01.2008. godine za nabavku imovine terećen poslovni rezultat u cjelosti te je amortizacija knjižena samo na teret Izvora.



Prema prikazu u tablici obračunata amortizacija za sveukupnu dugotrajnu imovinu Ustanove u iznosu od 9.309.838,19 kn knjižena je u skladu sa Pravilnikom o proračunskom računovodstvu odnosno kroz smanjenje izvora financiranja, koji su sa danom 01.01.2013. godine uvećani za neotpisanu vrijednost u iznosu 121.990.099 kn, dok je samo iznos od 2.300.518,15 kuna knjižen istovremeno i na teret konta 92222 – Manjak prihoda od nefinancijske imovine.

**Šifra 9222-9221 (kolona tekuće godine)**

**Šifra Y006 ( kolona prethodne godine)**

**Manjak prihoda od nefinancijske imovine – preneseni**

U okviru šifre obrasca 9222-9221 – Manjak prihoda i primitaka preneseni, u koloni tekuće godine iskazan je iznos od 48.130.547,49 kn koji uključuje manjak prihoda i primitaka za pokriće u sljedećem razdoblju iskazanog na šifri Y006 u koloni prethodne godine u iznosu od 45.830.029,34 kn uvećano za iznose proknjižene u tekućoj godini direktno na kontu 92222 u iznosu od 2.300.518,15 kn.

Iznos od 2.300.518,15 kn odnosi se obračunatu amortizaciju za imovinu nabavljenu do 31.12.1999. godine i u razdoblju od 01.01.2008. do 31.12.2012. godine koja u trenutku nabavke nije teretila troškove poslovanja budući je u tom razdoblju Ustanova knjige vodila sukladno Uredbi o računovodstvu neprofitnih organicacija i shodno Uredbi knjižila godišnju amortizaciju za nabavljenu imovinu. Nakon prelaska na vođenje knjiga po propisima Pravilnika o proračunskom računovodstvu obračunatu amortizaciju za prethodno navedenu imovimu Ustanova direktno knjiži na konto 92222 – Manjak prihoda od nefinancijske imovine, o čemu je detaljno pisano u prethodnom tekstu.

Budući da propisani računski plan proračunskog računovodstva ne predviđa zaseban konto za evidentiranje obračunate amortizacije navedeni iznos od 2.300.518,15 kn je kontiran direktno na konta poslovnog rezultata odnosno na konto 92222 – Manjak prihoda od nefinancijske imovine i kao takav uvećava iznos ostvarenog manjka prethodne godine iskazanog na šifri Y006 u koloni prethodne godine.

**Šifra 19**

**Rashodi budućih razdoblja**

U okviru skupine konta 19 iskazan je ukupan iznos od 62.224.995,76 kn koji se odnosi na slijedeće stavke:

* Iskazani salda po obračunskim kontima zaduženja izletničkih ulaznica i naplaćenih kreditnih kartica koje će biti podmirene sljedeće godine u ukupnom iznosu od 35.422,93 kn
* iznos od 62.189.572,83 kn koji se odnosi na preostalu neotpisanu vrijednost dugotrajne materijalne imovine koja je na dan 01.01.2013. godine iznosila 121.990.099 kn i o čemu je detaljnije pisano u prethodnom dijelu Bilješki. Nakon provedenog obračuna amortizacije za 2022. godinu, vrijednost koja je na dan 01.01.2022. godine iznosila 64.490.090,98 kn umanjena je za iznos od 2.300.518,15 kn te je na dan 31.12.2022. godine iznosila 62.189.572,83 kn. Kao što je već prethodno navedeno iznos od 2.300.518,15 kn odnosi se na obračunatu godišnju amortizaciju knjiženu direktno na kontu 92222.

U skladu sa navedenim, i u budućim poslovnim godinama, za iznos godišnjeg obračuna amortizacije umanjivati će se stanje na kontu 1911 – Rashodi budućih razdoblja uz istovremeno terećenje konta 92222 – Manjak prihoda od nefinancijske imovine.

**Bilješka br. 2.4. – Primici i izdaci od financijske imovine**

U obrascu PR-RAS za razdoblje od siječnja do prosinca 2022. godine na pozicijama šifri 8 i 5 Ustanova nema evidentiranih primitaka i izdataka za financijsku imovinu budući da je Ustanova sve izdatke tekuće godine financirala iz vlastitih sredstava te sredstava donacija i financiranja iz projekata.

**Šifra Z007-Z009**

**Prosječan broj zaposlenika**

Prosječan broj zaposlenih na osnovi stanja na početku i na kraju izvještajnog razdoblja na dan 31.12.2021. g. je 237 zaposlenika dok je na dan 31.12.2022. godine bio 259 zaposlenika . Do povećanja prosječnog broja zaposlenih došlo je zbog ukupnog povećanja broja zaposlenih posebice tijekom glavne turističke sezone. Prosječnim broj zaposlenih na osnovi sati rada na dan 31.12.2021. g. ostvareni su broju od 252 zaposlenika na početku dok je prosječan broj zaposlenih na osnovi sati rada 31.12.2022. bio je 274 zaposlenika.

Ustanova je tijekom 2022. godine koristila mjeru aktivne politike zapošljavanja Mjera stalni sezonac za koju su refundirana sredstva u iznosu od 33.242 kn.

**Bilješka br. 3.: Bilješke uz Bilancu Ustanove**

**Bilješka br. 3.1. – Imovina Ustanove**

**Šifra 02**

**Proizvedena dugotrajna imovina**

Sadašnja vrijednost proizvedene dugotrajne imovine Ustanove na dan 31.12.2022. godine iskazana je u vrijednosti od 118.719.537,17 kn, što je za 1,1 % više u odnosu na prethodnu godinu.

Povećanja sadašnje vrijednosti imovine za više od 10% ostvarena su u okviru konta 0222 za nabavku kumunikacijske opreme i u okviru konta 0226 za nabavku glazbene oprema. Vrijednosno značajnija ulaganja u komunikacijskoj opremi ostvarena su nabavkom televizija za opremanje hotelskih soba u iznosu od 94.369,20 kn i telefona u iznosu od 43.500 kn te ulaganja u internetsku mrežu u vrijednosti od 257.366,05 kn. Najznačajnije ulaganje u okviru konta 0226 ostvareno je nabavkom audio opreme potrebne prilikom pružanja usluga održavanja različitih skupova, kongresa i slično u iznosu od 26.298 kn.

Najveće vrijednosno povećanje sadašnje vrijednosti ostvareno je u okviru konta 0212 – Poslovni objekti, zbog uknjiženja dovršene investicije za ulaganje u vilu Dubravku u ukupnoj vrijednosti od 4.239.695,05 kn

Značajno povećanje sadašnje vrijednosti ostvareno je i u okviru konta 0233 – Prijevozna sredstva u pomorskom prometu zbog uknjiženja motorne brodice u ukupnoj vrijednosti od 824.968,75 kn koju je Ministarstvo gospodarstva i održivog razvoja isporučilo Ustanovi temeljem sklopljenog ugovora o prijenosu prava vlasništa sa svrhom da se koristi isključivo u svrhu upravljanja područjima EM Natura 2000 u sklopu projekta o dodijeli bespovratnih sredstava.

Prikaz kretanja sredstava dugotrajne imovine Ustanove tijekom 2022. godine iskazan je na sljedećim kontima:



**Šifra 06**

**Proizvedena kratkotrajna imovina**

Iako je Pravilnikom o proračunskom računovodstvu predviđeno da se kratkotrajna imovina priznaje kao rashod odmah u trenutku nabave, budući da se Ustanova bavi djelatnošću trgovine i pružanja ugostiteljskih usluga sveukupna kratkotrajna imovina se priznaje u rashode tek u trenutku prodaje odnosno trošenja.

Stanje proizvedene kratkotrajne imovine Ustanove na dan 31.12.2022. godine iznosilo je ukupno 864.048,70, a pregled proizvedene kratkotrajne imovine po pojedinačnim kontima iskazano je u sljedećoj tablici:



Stanje zaliha materijala za obavljanje redovne djelatnosti veće je za 24,91% u odnosu na prethodnu godinu, dok je stanje zalihe robe za daljnju prodaju manje za 12,35%. Povećanje zaliha materijala za obavljanje redovne djelatnosti je općenito rezultat povećanog opsega posla u tijeku 2022. godine kao i povećanja nabavnih cijena zaliha prije svega cijena energenata.

**Šifra 11**

**Novac u banci i blagajni**

U okviru skupine konta 11 iskazana je vrijednost sredstva na žiro-računu u banci i blagajnama Ustanove u iznosu od 29.393.325,77 kn što je znatan porast od 180,9% u odnosu na prethodnu godinu. Kako su prihodi tekuće godine ostvareni na nivo prethodne godine ali je istovremeno znatno smanjeno ulaganje u nabavu dugotrajne materijalne imovine u odnosu na prethodnu godinu kada su provedene značajne nabavke u okviru projekta „Konkurentnost i kohezija 2014 – 2020. mjera 6c2 – „Povećanje atraktivnosti, edukativnog kapaciteta i održivog upravljanja odredištima kulturne baštine“ pod nazivom „Novo ruho Brijuna“ te je istovremeno značajan dio sredstava za provedene nabavke temeljem navedenog projekta tijekom prethodne godine refundiran u tekućoj godini došlo je do znatnog porasta novčanih sredstava na računima Ustanove. Osim navedenog, na povećanje ostvarenih novčanih sredstava utjecalo je veće ostvarenje prihoda od pružanja ugostiteljskih i izletničkih usluga u odnosu na prethodnu godinu.

**Šifra 124**

**Potraživanja za više plaćene poreze i doprinose**

U okviru konta 124 iskazano je potraživanje za obračunati pretporez koji je u tekućoj godini iznosio 662.484,89 kn dok je u prethodnoj godini iznosio 1.949.946 kn. Značajno smanjenja iznosa navedenog konta u tekućoj godini rezultat je prije svega što su krajem prethodne godine provedene značajne nabavke dugotrajne imovine te su primljeni računi dobavljača za zadnje faze izgradnje putničkog broda „Mali Brijun“, nabavku opreme za uređenje obnovljenih objekata na Malom Brijunu i ostale nabavljene opreme u okviru projekta „Novo ruho Brijuna“ što je uvjetovalo povećanje potraživanja za iskazni pretporez po zaprimljenim ulaznim računima.

**Šifra 16**

**Potraživanja za prihode poslovanja**

Potraživanja za prihode poslovanja na dan 31.12.2022. godine ostvarena su na razini prethodne godine i iznose ukupno 1.354.311,59 kn, a odnose se na:

* potraživanja za prihode od imovine u iznosu od 127.267.26 kn
* potraživanja za prihode od prodaje proizvoda i roba te pruženih usluga u iznosu od 1.441.847,63 kn.
* Potraživanja za ostale prihode od 93.814,77 kn
* te proveden ispravak vrijednosti potraživanja u iznosu od 308.618,07 kn

**Šifra 17**

**Potraživanja od prodaje nefinancijske imovine**

U okviru konta 17 – Potraživanja od prodaje nefinancijske imovine iskazan je iznos od 326.434,57 kn dok je u okviru pripadajućeg konta 97 – Obračunati prihodi od prodaje nefinancijske imovine iskazan iznos od 36.585,48 kn.

Do razlike prikazanih iznosa potraživanja u okviru skupine konta 17 i skupine konta 97 došlo je iz razloga što je Ustanova do dana 31.12.2012. godine vodila knjige sukladno Pravilniku o računovodstvu neprofitnih organizacija te se ukupna potraživanja za prihode poslovanja iskazana na dan 31.12.2022. godine dijele se na dio potraživanja obračunatih do 31.12.2012. godina, i na preostali dio potraživanja nastalih nakon 01.01.2013.g. odnosno od dana prelaska na vođenje knjigovodstva prema Pravilniku o proračunskom računovodstvu.

Sukladno Pravilniku o proračunskom računovodstvu prihodi za potraživanja nastali nakon 01.01.2013. godine knjiženi su na pripadajućim kontima razreda 9 i tek po naplati odnosno priljevu na žiro-račun iskazan je prihod na kontima razreda 6.

Međutim, kako su, sukladno Pravilniku neprofitnog računovodstva, potraživanja iz ranijih godina, već oprihodovana u godini nastanka ova potraživanja iskazna su samo na kontima razreda 16 bez prikazivanja obračunskih prihoda u razredu 9. Iz navedenog razloga iskazana potraživanja u okviru razreda 16 veća su od iskazanih obračunatih prihoda na kontima razreda 96 – obračunati prihodi poslovanja.

Osim toga, budući da je Ustanova u sustavu PDV-a iznosi potraživanja u okviru razreda 17 kao i razreda 16 uvećani su za iznos PDV-a u odnosu na obračunske prihode iskazane u razredima 97 i 96.

Pregled potraživanja na kontima razreda 17 iskazan je u slijedećoj tablici:



U okviru skupine konta 16 nije iskazana razlika u iznosu potraživanja na skupini konta klase 1 i klase 9 kao što je to slučaj u okviru skupine konta 17 budući da u okviru potraživanja evidentiranih na skupini konta 16 nije preostalo nenaplaćenih potraživanja iz razdoblja koja su prethodila 2013. godini.

**Šifra 19**

**Rashodi budućih razdoblja**

Na kontima skupine 19 iskazana je neotpisana vrijednost one dugotrajne imovine Ustanove za čiju nabavnu vrijednost nije prilikom nabavke terećen poslovni rezultat Ustanove, a detaljnije o tome pisano je u prethodnom dijelu Bilješki o Izvještaju o prihodima i rashodima vezano za šifru obrasca 9222-9221.

**Bilješka br. 3.2. – Obveze Ustanove**

**Šifra 23**

**Obveze za rashode poslovanja**

Ukupne obveze za rashode poslovanja na dan 31.12.2022. iznosile su ukupno 7.821.472,07 kn, a odnose se na slijedeće stavke:

* Obveze za zaposlene odnosno obveze za obračunatu plaću od prosinca 2022. godine koja će biti isplaćena u siječnju 2023. godine u iznosu od 2.678.415,38 kn, a veće su za 27,7% u odnosu na prethodnu godinu zbog povećanog broja djelatnika kao i povećanja osnovica za isplatu plaća
* Obveze za materijalne rashode u iznosu od 3.067.629,87 kn koje su za 56,5% veće u odnosu na prethodnu godinu, a najvećim se dijelom odnose na povećanje obveza za usluge tekućeg i investicijskog održavanja za račune pristigle tijekom mjeseca prosinca te će po dospijeću biti plaćeni u 2023. godini i iznose 1.799.031,87 kn
* Obveze za financijske rashode odnosno zatezne kamate iz odnosa sa dobavljačima u iznosu od 655,41 kn
* Ostale tekuće obveze u iznosu od 2.074.771,41 kn što je znatno više u odnosu na prethodnu godinu kada su iznosile 681.162 kn. Povećanje ostalih tekućih obveza se najvećim dijelom odnosi na povećanje obveza za primljene predujmove turističkih agencija i individualnih gostiju koje su na dan 31.12.2022.g. iznosile 2.027.948,06 kn dok su prethodne godine obveze za primljene predujmove iznosile 673.543 kn.

**Šifra 92211 / Šifra 92222**

**Višak prihoda poslovanja /**

**Manjak prihoda od nefinancijske imovine**

Na dan 31.12.2022. godine Ustanova je ostvarila poslovni rezultat iskazan u slijedećoj tablici:



Tijekom godine ostvaren je višak prihoda poslovanja od 18.689.956,94 kn te manjak prihoda od nefinancijske imovine u iznosu od 4.109.504,43 kn.

Uz preneseni višak rezultata poslovanja od prethodne godine u iznosu od 18.751.877,53 kn u kumulativu je iskazan višak prihoda od poslovanja koji bi na dan 31.12.2022., a prije kapitalne korekcije, iznosio ukupno 37.441.834,47 kn.

Isto tako, uz preneseni manjak nefinancijske imovine iz prethodnih godina u iznosu od 64.581.906,87 kn i knjiženu neotpisanu vrijednost materijalne imovine na teret konta 9222 godine u ukupnom iznosu od 2.300.518,15 kn manjak prihoda od nefinancijske imovine iznosio bi -70.991.929,45 kn.

Nakon provedene obavezne korekcije poslovnog rezultata za primljene i realizirane kapitalne pomoći u iznosu od 3.775.492,59 kn iskazan je višak prihoda od poslovanja te na dan 31.12.2022. godine iznosi 33.666.341,88 kn uz istovremeno smanjenje negativnog rezultata nefinancijske imovine koji nakon provedene korekcije iznosi 67.216.436,86 kn.

Iznos obavezne korekcije proveden je u skladu sa čl. 82 Pravilnika o proračunskom računovodstvu u ukupnom iznosu od 4.309.710,18 kn za sredstva koja su knjižena na skupinama konta 63 i 66 a utrošena su za nabavu nefinacijske imovine te su knjižena na slijedećim kontima:

* Konto 63241 – Kapitalne pomoći od institucija i tijela EU, koje se odnose na sredstva primljenja vezano za provedbu projekta Interreg program Mediteran 2014. – 2020 g. u iznosu od 2.144,87 kn, te sredstva primljena temeljem projekta Novo ruho Brijuna iz Programa Konkurentnost i kohezija 2014 – 2020 mjera 6c2 u iznosu od 3.499.976,62 kn
* Konto 63425 – sredstva primljena od Fonda za zaštitu okoliša temeljem refundacije 15% prihvatljivih troškova po projektu Novo ruho Brijuna u iznosu od 617.643,02 kn i nabavu opreme u iznosu od 111.648,00 kn sufinanciranu od strane Fonda za zaštitu okoliša u sklopu projekta poticanja „Plastic free zone“
* Konto 66321 – razne kapitalne donacije za nabavu opreme od fizičkih osoba u ukupnom iznosu od 68.432,85 kn
* Konto 66323 – kapitalne donacije od trgovačkih društava u iznosu od 9.864,82 kn za izgradnju nadstrešnice u Safari parku

Istovremeno je provedena i korekcija za iznose prihoda od nefinancijske imovine koji su tijekom godine utrošeni za financiranje kapitalnih rashoda u okviru skupine konta klase 3 čime je zadužen račun manjka prihoda od nefinancijske imovine i odobren račun viška prihoda poslovanja u ukupom iznosu od 534.217,59 kn.

Ukupno ostvaren pozitivan rezultat od poslovanja u iznosu od 33.666.341,88 kn znatno je bolji u odnosu na prethodnu godinu kada je iznosio 18.751.877,53 kn. Iako su ukupni prihodi poslovanja prethodne godine bili za 1.017.014,90 kn veći u odnosu na ostvarene tekuće godine u strukturi prihoda od poslovanja prethodne godine znatan iznos odnosio na prihode kojima su financirani rashodi za nabavku proizvedene dugotrajne imovine te je na kraju godine provedena kapitalna korekcija u iznosu od 13.984.585,73 kn što je u konačnici uvjetovalo znatno smanjenje rezultata od poslovanja prethodne godine u odnosu na ostvarenje tekuće godine.

**Šifra 991 / šifra 996**

**Izvanbilančna aktiva/pasiva**

Ukupna vrijednost izvanbilančnih stavki Ustanove na dan 31.12.2021. godine iznosi 121.534,46 kn i odnosi se na slijedeće stavke:

* tuđa imovina na korištenju u ukupnom iznosu od 110.534,46 kn i manja za 2.547,39 kn u odnosu na prethodnu godinu budući je rashodovan dio imovine primljen na korištenje
* ukupna vrijednost sporova koje vodi Ustanova u ukupnom iznosu od 11.000 kn i nepromijenjen je u odnosu na prethodnu godinu

Pojedinačna vrijednost potencijalnih obveza po osnovi sudskih sporova evidentirana je na kontu 99191 – Ostali izvanvilančni zapisi i odnosi se na spor u iznosu od 11.000 kuna koji je pokrenuo bivši djelatnik Ustanove.

Potencijalne obveze po osnovi sudskih sporova:



Osim ugovora iz redovnog poslovanja sa kupcima i dobavljačima i po osnovu toga primljenih garancija plaćanja Ustanova nema evidentirani dodatnih ugovornih odnosa koji uz ispunjenje određenih uvjeta mogu postati obveza ili imovina kao što su dana kreditna pisma, hipoteke i slično i koji bi kao takvi bili evidentirani u izvanbilančnoj evidenciji.

**Bilješka br. 4.: Bilješke uz Izvještaj o promjenama u vrijednosti i obujmu imovine**

U Izvještaju o promjenama u vrijednosti i obujmu imovine na šifri obrasca P018 iskazane su promjene u obujmu proizvedene dugotrajne imovine koji se odnosi na:

* povećanje vrijednosti imovine u iznosu od 824.968,75 kn koji se odnosi na uknjiženu motornu brodicu temeljem Ugovora o prijenosu vlasništva brodice te zapisnika o primopredaji iste kojim je nadležno Ministarstvo gospodarstva i održivog razvoja prenijelo vlašništvo brodice Ustanovi u svrhu nadzora i upravljanja područjima EM Natura 2000
* povećanje odnosno prirast tijekom godine divljih životinja odnosno srna i jelena kao i životinja u safari parku u ukupnoj vrijednosti od 238.630,00 kn
* smanjenje vrijednosti imovine od 39.224 kn, a koje se odnosi na uginuće životinja tijekom godine u iznosu od 13.619,50 kn

Na šifri obrasca O035 iskazano je smanjenje vrijednosti obveza u ukupom iznosu od 550,00 kn koje su otpisane kao rezultat međusobnog usklađivanja knjigovodstvenih evidencija sa dobavljačem.

**Bilješka br. 5.: Bilješke uz Izvještaj o obvezama**

U okviru šifre V001 iskazan je ukupan iznos obveza na kraju izvještajnog razdoblja u ukupnom iznosu od 8.173.712,31 kn. Tako iskazane obveze Ustanove veće su za 68,18% u odnosu na stanje obveza na dan 01.01.2022. godine kada su iznosile 4.860.020 kn.

Od ukupno iskazanog iznosa obveza najveći dio odnosi se na nedospjele obveze u iznosu od 7.588.609 kn od čega se pojedinačno najveći iznosi odnose na obveze za materijalne rashode u iznosu od 1.107.046 kn, tekuće obveze 1.393.609 kn, obveze za zaposlene u ukupnom iznosu od 580.710 kn, te obveze za nabavu nefinancijske imovine u iznosu od 233.446 kn.

Najveći dio dospjelih obveza, koje iznose ukupno 585.102,31 kn, odnose se na račune za nastale troškove izrade projektne dokumentacije i ostalih intelektualnih usluga u iznosu od 166.150 kn, troškove tekućeg investicijskog održavanja i materijala za održavanje u iznosu od 278.137 kn, troškove nabavke materijalne imovine u iznosu od 9.986,50 kn kao i ostale vrijednosno manje značajne troškove za materijalne rashode (nabavku kancelarijskog materijala, hrane za životinje i slično) te rashode za usluge kao što su usluge oglašavanja, komunalne usluge i slično. Navedeni troškovi nisu plaćeni u dospijeću budući da do dana 31.12.2022. godine nisu bili ovjereni ulazni računi zbog nedostatka kompletne dokumentacije za ovjeru.

 v.d. Ravnatelja Javne ustanove

 Nacionalni park Brijuni

 Eduard Kolić, dr.vet.med.